Projek MILGEM

MILGEM adalah satu projek kapal perang kebangsaan dari Republik Turki untuk Tentera Laut Turki. Projek ini bertujuan untuk membangunkan kapal frigat dan korvet pelbagai guna yang boleh diaturgerak untuk melaksanakan pelbagai misi seperti pengawasan, peninjauan, amaran awal, peperangan anti kapal selam, permukaan ke permukaan, permukaan ke udara dan operasi amfibia.

Setakat tahun 2018, projek MILGEM merangkumi empat buah korvet peperangan anti kapal selam  dan sebuah korvet ELINT, empat frigat pelbagai peranan  dan pembinasa peperangan anti udara  yang akan dibina dan diserahkan kepada Tentera Laut Turki, empat buah korvet kelas Babur untuk Tentera Laut Pakistan.

Nama projek ini diterbitkan frasa "Kapal Kebangsaan" dalam Turki - Milli Gemi.

Kapal-kapal

Korvet kelas-Ada

Frigat kelas TF-100

Pembinasa kelas TF-2000

Projek MILGEM Pakistan

Eksport
Berdasarkan pada laporan berita CNN Türk pada 27 September, 2008, tentera laut Kanada, Pakistan, Bangladesh, Ukraine dan sejumlah negara Amerika Selatan telah menyatakan minat untuk mendapatkan kapal perang dari projek MILGEM.

Pakistan 
Pada 5 Julai 2018, ISPR dari ketenteraan Pakistan telah mengumumkan bahawa sebuah firma Turki telah memenangi tender untuk membina empat buah korvet MILGEM untuk Tentera Laut Pakistan. Menteri Pertahanan Turki, Nurettin Canikli, memperincikan perjanjian ini sebagai “eksport pertahanan Turki terbesar dalam satu perjanjian.”

Menjelang bulan September 2018, beberapa perincian timbul bahawa korvet untuk Tentera Laut Pakistan akan memiliki sistem pendorongan CODAD dan bukannya CODAG, oleh itu akan meningkatkan ketahanan di laut dari 10 kepada 15 hari. Selanjutnya, kapal pertama akan dibina dalam masa 54 bulan manakala kapal-kapal selebihnya masing-masing akan dibina dalam masa 60, 66 and 72 bulan.

Korvet kelas Babur merupakan salah satu platform permukaan paling maju dari segi teknologi untuk armada Tentera Laut Pakistan. Istiadat meletakkan lunas untuk kapal ketigat kelas MILGEM telah dilakukan. Korvet ini akan siap pada tahun 2024.

Pada 29 September 2019, secara kebetulan upacara pentauliahan TCG Kınalıada yang dihadiri oleh Presiden Turki, Recep Tayyip Erdoğan diadakan bersama dengan upacara pemotongan keluli untuk kapal MILGEM pertama bagi Tentera Laut Pakistan. Korvet pertama untuk Pakistan yang dinamakan sebagai PNS Babur telah dilancarkan pada 15 Ogos 2021. Pada 8 November 2021, Pakistan mengadakan upacara meletakkan lunas bagi korvet MILGEM keempat dan terakhir untuk Tentera Laut Pakistan.

Ukraine 
Pada bulan Disember 2020, Tentera Laut Ukraine telah menandatangani satu perjanjian dengan Presidency of Defense Industries dari Turki untuk membina korvet kelas-Ada di limbungan Okean, Mykolaiv, Ukraine.

Rujukan

Pautan luar
Undersecretariat for Defence Industries official website
Turkish Navy official website

Kelas korvet
Jenis kapal
Kapal cadangan
Korvet di dalam Tentera Laut Turki